Sekolah Menengah Kebangsaan Langkon

Sekolah Menengah Kebangsaan Langkon atau nama ringkasnya SMK Langkon, merupakan sebuah Sekolah menengah kebangsaan yang terletak di daerah Kota Marudu Sabah.
SMK Langkon mula beroperasi pada 12 Januari 1999 dengan hanya 6 orang guru dan 99 orang pelajar Tingkatan 1 yang terbahagi kepada 3 buah kelas. Pada ketika itu sekolah ini dikenali dengan panggilan SMK Kota Marudu Cawangan Langkon di bawah pengawasan Encik Ramli Jusoh sebagai penyelaras sekolah dan segala aktiviti kokurikulum dijalankan di peringkat induk. Tanggal 16 Januari 2000 merupakan suatu detik bersejarah bagi warga sekolah ini apabila ia mula berdiri sendiri sebagai sebuah sekolah menumpang di SK Langkon dan dikenali sebagai SMK Langkon. Ia mula ditadbir oleh pengetua yang pertama iaitu Encik Ismail bin Tukimin. Pada 30 Oktober 2003, SMK Langkon ditadbir oleh pengetua kedua sebaik sahaja Puan Tan Poh Choo melaporkan diri bertugas sebagai Pengetua SMK Langkon menggantikan Encik Ismail bin Tukimin yang telah ditukarkan bertugas sebagai Pegawai Pelajaran Daerah di Kudat.
Memandangkan bangunan SMK Langkon pada ketika itu hanya mempunyai empat (4) bilik darjah, dua(2) daripadanya digunakan sebagai bilik guru dan bilik pentadbiran maka kelas SK Langkon digunasama untuk melaksanakan aktiviti pengajaran dan pembelajaran, iaitu pada sesi pagi kelas pembelajaran untuk Sekolah Kebangsaan manakala Sekolah Menengah pada waktu petang. Senario ini berterusan sejak awal pembukaannya hingga ke hari ini SMK Langkon masih menumpang bangunan di SK Langkon Kota Marudu.
Tahun 2013, SMK Langkon mempunyai pelajar seramai 717 orang dengan tenaga pengajarnya sejumlah 46 orang termasuk Pengetua dan tiga (6) orang Kakitangan Sokongan Bukan Mengajar (KTBM). Sejak penubuhannya, sekolah ini telah menerima ramai pelajar dari luar daerah selain pelajar dari sekolah saluran (feeder school) iaitu SK Langkon, SK Tagaroh, SK Mangin, SK Menggaris dan SRA Sungoi.
2012 SPM
PMR
2011 Pada tahun 2011, SMK Langkon telah mengadakan sebuah program yang telah meletakkan sekolah ini antara sekolah yang cemerlang di Daerah Kota Marudu. Program ini dikenali sebagai PROGRAM SKOR A: Semangat Rimba Memburu Semua A (SRMA) yang dikendalikan oleh 'Cikgu Dayang Sinar Igah' dengan kerjasama Guru-guru Panitia Mata Pelajaran SMK Langkon. Program ini berobjektifkan untuk melahirkan sekurang-kurangnya dua (2) orang pelajar PMR lulus cemerlang dalam PMR 2011 dengan mendapat semua A. Apa yang memeranjatkan, program ini telah berjaya melahirkan empat (4) orang pelajar 'Straight A' dalam PMR 2011. Berikut merupakan senarai empat (4) orang pelajar SMK Langkon yang telah menjadi kebanggaan buat seluruh warga SMK Langkon:
Kecemerlangan pelajar PMR 2011 sekolah ini telah mendapat penghargaan tertinggi daripada Yang Berbahagia Datuk Wetrom Bahanda @ Mohd. Fikri, Ketua UMNO Bahagaian Kota Marudu dengan menghadiahkan pelajar-pelajar ini Wang Tunai sejumlah RM 1000.00 seorang. Ybhg Datuk Wetrom merupakan IKON bagi pelajar PROGRAM SKOR A SMK Langkon Kota Marudu.
Enam (6) orang pelajar PROGRAM SKOR A - SRMSA 2011 yang turut menerima sumbangan wang tunai daripada Ybhg Datuk Wetrom Bahanda @ Mohd Fikri bernilai RM 100.00 seorang ialah:
TERIMA KASIH SEKALUNG BUDI kepada Ybhg. Datuk Wetrom Bahanda @ Mohd. Fikri, kerana menaja PROGRAM SKOR A SMK LANGKON iaitu PROGRAM SEMANGAT RIMBA MEMBURU SEMUA A PMR 2011. Terima kasih juga kepada Cikgu Emran yang membantu urusan penajaan program Skor A sekolah ini.
2012
PMR
2010 Perempuan - Junita Korom Lelaki - Kemie Jenit
2011 Perempuan - Lorina Kong Lelaki - Jackreson Appolonius
2012 Perempuan - Aveline Sylvie Sauking Lelaki - Terriess Anthonny Mangkoi
2013 Perempuan - Annebelle Stella Majinin Lelaki - Celesreyano Claudius